b'\n_START_ARTICLE_\nFujiwara (klan)\n_START_PARAGRAPH_\nFujiwara (japanski \xe8\x97\xa4\xe5\x8e\x9f\xe6\xb0\x8f, Fujiwara-shi, Fujiwara-uji) je bio stari poznati utjecajni japanski klan (seishi). Potjecao je od klana Nakatomija. Fujiware su bili mo\xc4\x87na obitelj koja je dala brojne japanske regente. Regente, carice i visoke dr\xc5\xbeavne \xc4\x8dinovnike davali su iz svojih pet glavnih obitelji._NEWLINE_Podrijetlom je iz pokrajine Kage, dana\xc5\xa1nje prefekture Ishikawe._NEWLINE_Klan je osnovao Nakatomi no Kamatari (614.-669.). Bilo je to kad ga je car Tenji nagradio po\xc4\x8da\xc5\xa1\xc4\x87u Fujiwara, koje je poslije evoluiralo u prezime za Kamatarija i njegove nasljednike.  Vremenom je Fujiwara postalo poznato kao ime klana. _NEWLINE_Klan se poslije podijelio na ogranke. Fujiwara no Fusasaki osnovao je (regentski) ogranak Hokke, Fujiwara no Muchimaro ogranak Nanke (ju\xc5\xbeni), Fujiwara no Umakai ogranak Shiki-ke,, Fujiwara no Maro ogranak Ky\xc5\x8dke.'